
Veiledning og satser ved bruk av klubbdommere i Holmlia sportsklubb, Fotballgruppen

Alle spillere i Holmlia Fotball som er over 13 år får anledning til å ta klubbdommerkurs.  Klubben setter opp klubbdommerkursene. Dette for at de skal lære seg reglene og senere være med på å dømme i turneringer som Holmlia arrangerer samt kamper i barnefotballen.  

Klubben ønsker at retningslinjene under følges ved bruk av våre klubbdommere:  

Både i 5'er og 7'er fotball er det  foreldre som dømmer kampene.  Dersom lagene ønsker det kan klubbdommerne brukes til å dømme disse kampene. Trener/lagleder avtaler tid og sted med klubbdommer. Liste over tilgjengelige klubbdommer i Holmlia fotball ligger på hjemmesiden under informasjon/klubbdommere. De klubbdommere som har dømt 5'er og 7'er kamper i sesongen 2015, kan også dømme 9'er kamper.
Dere som benytter unge dommere bør være oppmerksomme på følgende:
Husk at unge dommere har liten erfaring. Ta gjerne dette opp med motstanderens trener/lagleder før kampen settes i gang slik at begge lag er inneforstått med dette før kampen. Ta også en kort felles prat med motstander og dommer om regler som vanligvis praktiseres litt ulikt, som f. eks straffe (ofte er ikke straffefeltet merket), utspill fra keeper til over midtbanen, tilbakespill til keeper. Reglene er klare, men praktiseres likevel ulikt. For å unngå diskusjoner under kampen, bli enige før kampen settes i gang. For 5'er fotball gjelder det stort sett å bruke sunn fornuft og gi veiledning til spillerne.  

Lagleder/trener er kampvert, og må stå for det praktiske rundt kampen som avholdes.  

Satser for godtgjøring til klubbdommer (ikke foreldre):  

5'er/7'er fotball: kr 100,- 
9'er fotball: kr 200.-
Godtgjøring fås ved at lagleder/trener signerer på dommerkvittering. Klubbdommeren sender denne til kasserer i klubben for utbetaling. Det skal altså ikke gjøres opp med kontakter direkte.

